ပိုလာရီစကုတ်

အလင်းသန့် ကိရိယာ (ခေါ်) ပိုလာရီစကုတ် (Polariscope) ရေ ကျောက်မျက်ရတနာရို့ကို အမျိုးအစားခွဲခြား စစ်ဆေးရာတွင် ထိရောက်စွာ အသုံးပြုနိုင်သည့် ကိရိယာဖြစ်ရေ။ အခြီခံသဘောတရားအနိန်နန့် ကျောက်မျက်တစ်မျိုးချင်းစီတွင်ဟိသည့် မတူညီရေအလင်းယိုင်ညွှန်းကိန်းနန့်ပုံဆောင်စနစ်ရို့ကို ခွဲခြားခြင်းဖြစ်ရေ။ 

ဒေကိရိယာတွင် ပိုလာရွိုက် (ခေါ်) အလင်းသန့်ပြား နှစ်ချက်ပါဟိပြီး တစ်ချပ်နန့်တစ်ချပ် အလင်းတုန်ခါလမ်းကြောင်း ထောင့်မှန်ကျ တပ်ဆင်ထားရေ။ အတိအနိန်နန့် အောက်ခြေမှန်ချပ်ကို အသေတပ်ဆင်ထားပြီး အပေါ်မှန်ချပ်ကိုသာ လှည့်လည်နိုင်ရန် အသျှင်တပ်ဆင်ထားကတ်ရေ။ ကိရိယာအိမ်ဧ အောက်ဆုံးတွင် မီးလုံးတစ်လုံးကို တပ်ဆင်ရေ။

 အသုံးပြုပုံ 
 မီးခလုတ်ကိုဖွင့်ပြီး အပေါ်စီးမှကြည့်ကေမှောင်ကျလားသည့် အခြီအနေရောက်ရေအထိ (အပေါ်)မှန်ချပ်ကို လှည့်ပါ။
 စမ်းသပ်မည့် ကျောက်မျက်ကို အောက်ခြေမှန်ချပ်ပေါ်တွင်တင်ပနာ လှည့်ပါ။
 ၃၆၀ ံ လှည့်ပြီးနောက် စမ်းသပ်နေရေကျောက်မျက်တွင် အလင်းနန့်အမှောင် တစ်လှည့်စီဖြတ်သန်းနေရေကို တွိ့ရပါဖို့။။

 ရလဒ် 
ထိုသို့ စမ်းသပ်ပြီးနောက် အောက်ပါ ရလဒ်တိကို ရဟိနိုင်ရေ။
 (က) အလင်းတစ်ခုယိုင်ခြင်း 
၃၆၀ ံလှည့်ရာတွင် ကျောက်ရေ လုံးဝအမှောင် (သို့) အမှောင်အစင်းတန်းတိကိုသာ တစ်ပတ်လုံးတွိ့ရဖို့။

 (ခ)အလင်းနှစ်ခုယိုင်ခြင်း 
မှောင်ခြင်း နန့်လင်းခြင်းကို ၄၅ ံ အနေအထားတိုင်းတွင် တွိ့ရဖို့။

 (ဂ)ပုံဆောင်ခဲအစုအဝေး (သို့) အောင်းဝင်ကျောက်တိပြားရေကျောက် 
ကျောက်ရေ ၃၆၀ ံအပြည့် လင်းနီဖို့။

Category:ဘူမိဗေဒ